JohanHeinsen/ENO huggingface dataset:
Viborger Samler, 1845-04-17
Domme, afsagte i den Kongl. Landsoverret i Viborg, den 17de Marts 1845. Nr. 3. - Ldsorpkt. Holm som Actor, contra Arrestanten, Peder Christian Neesen (Ldsorpkt. Jespersen), tiltalt for Tyveri og ved Ulfborg og Hind Herreders Extraret dømt til at hensættes i Viborg Tugt- og Forbedringshuus i 2 Aar. Dom: "Arrestanten Peder Christian Neesen bør straffes med 15 Rottingslag. Nr. 16. - Ldsorpkt. Juul som Actor, contra Arrestantinden Ane eller Ane Kirstine Andersdatter (Ldsorpkt. Lykke), tiltalt for Faaretyveri paa Marken og ved Hads og Ring Herreders Extraret dømt til at hensættes til Forbedringshuusarbeide i Viborg Tugt- og Forbedringshuus i 1 Aar. Dom: "Herredstingsdommen bør ved Magt at stande. Nr. 18. - Ldsovrpkt. Jespersen som Actor, contra Else Antonisdatter (Ldsorpkt. Cancelliraad Møller), tiltalt for at have ombragt et af sine Børn ved at drukne det i en Mergel grav, idet hun nemlig om Aftenen den 31te October f. A., da hendes Mand var fraværende, har taget det yngste af deres hjemmeværende Børn, en Dreng paa noget over 1 Aar, og baaret det til en Mergelgrav udenfor den By, hvori de boede, og udkastet Barnet i Graven, i det Øiemeed at det herved skulde omkomme. Efter at Gierningen var skeet, gik Tiltalte strax hen til sin Moder, der boede i et Fattighuus, og fortalte denne, hvad hun havde gjort, men skjøndt Barnet samme Aften blev optaget, kunde det dog, uagtet alle anvendte Midler, ikke bringes tillive. Om Motivet til denne Gierning har der ikke kunne erholdes nogen Forklaring af Tiltalte, men efter hvad der er oplyst under Sagen har Tiltalte forhen viist Tegn til mental Svaghed og kun et Par Maaneder forinden hun foretog den paatalte Handling, havde hun været aldeles sindsforvirret, saa at hun maatte bevogtes, ligesom hun og efter denne Tid har befundet sig i en sygelig Sindstilstand.
Viborger Samler, 1845-04-17
Ved Elboe m. fl. Herreders Extraret er Tiltalte derfor dømt til at tages under Bevaring af Øvrigheden samt til at erstatte de af Actionen flydende Omkostninger. Dom: Underretsdommen bør ved Magt at stande, dog saaledes at Actionens Omkostninger udredes af det Offentlige.
Viborger Samler, 1845-04-17
Nr. 3/5, Overtoldbetjent Diderichsen i Ribe (Ldsorpkt. Cancelliraad Møller befalet) contra Apotheker v. Stöcken sammesteds (Ldsorpkt. Jespersen).¬
Viborger Samler, 1845-04-17
(Under nærværende Sag paaanker Hovedeitanten, Overbetjent, Diderichsen i Ribe, en inden Ribe Bytingsret den 18de Juni f. A. afsagt Dom i en Sag, anlagt af ham imodContractanten, Apotheker v. Stocken sammesteds, betræffende nogle af denne i et til det kgl. General-Toldkammer og Commerce-Collegium indgivet Andragende imod hiin fremførte formeentlig fornærmelige Udladelse.) Ved bemeldte Dom er saaledes kjendt for Ret: "Den af Jndstævnte, Apotheker v. Stöcken, om Citanten, Overbetjent Diderichsen, i en Klage til det kgl. General-Toldkammer og Commerce-Collegium, dateret d. 27de Decbr. 1843, brugte fornærmelige Udladelse, at Citanten, saa ofte det behagede hans især mod Jndstævnte stedse udviste krakilske Lune, paaforte Jndstævnte Bryderi etc., mortificeres, og bør Jndstævnte for sit i saa Henseende udviste utilbørlige Forhold at bøde til Ribe Kjøbstads Fattigkasse 10 Rbd. Sølv. Jøvrigt bør Jndstævnte for Citantens Tiltale i denne Sag fri at være. Processens Omkostninger ophæves. Citantens befalede Sagfører, Procurator Hostrup, tillægges i Salair 8 Rbd. Sølv, som bliver at udrede af det Offentlige. Det Jdømte udredes inden 15 Dage efter denne Doms lovlige Forkyndelse under Adfærd efter Loven. Dom: "Bytingsdommen bør ved Magt at stande. Processens Omkostninger for Overretten ophæves, og det Citantens befalede Sagfører sammesteds, Ldsoprykt, Cancelliraad Møller, tilkommende Salarium, der bestemmes til 16 Rbd. Sølv, udredes af det Offentlige. Den idømte Mulct udredes inden 8 Uger efter denne Doms lovlige Forkyndelse under Adfærd efter Loven." Nr. 14. - Kammerherre Major Holstein Rathlou (Ldsorpkt. Cancelliraad Møller) contra Rasmus Sørensen og Søren Rasmussen i Oldrup (Mødte ikke.)(Citanten, Kammerherre Rathlou til Stamhuset Rathlousdal, paaanker under nærværende Sag en inden Hads og Ning Herreders Ret den 17de August f. A. afsagt Dom i en Sag, anlagt af ham imod de Jndstævnte Rasmus Sørensen og Søren Rasmussen i Oldrup, hvorved han har paastaaet sig Jagtretten tilkjendt paa den Gaards Mark i Oldrup By, som besiddes af de Jndstævnte, hvilken Fordring formeentlig er grundet paa, at bemeldte Gaard skulde være at ansee som en Fæstegaard under Rathlousdals Gods.) Ved ovennævnte Dom er saaledes kjendt for Ret: "De Jndstævnte, Rasmus Sørensen og Søren Rasmussen i Oldrup, bør for Citanten, Kammerherre og Major v. Holstein Rath lous Tiltale i denne Sag fri at være, og bør Citanten betale Processens Omkostninger med 12 Rbd. Sølv. Det af Citanten paa stemplet Papiir for 1843 skrevne Jndlæg af 30te Marts f. A. bor inden 4 Uger fra Dato afskrives paa behørigt stemplet Papiir for indeværende Aar og vedlægges Acten. Det Jdømte at udredes inden 15 Dage efter denne Doms lovlige Forkyndelse, under Adfærd efter Loven." Dom: "Herredstingsdommen bør ved Magt at stande. Det Jdømte udredes inden 8 Uger efter denne Doms lovlige Forkyndelse under Adfærd efter Loven."
Viborger Samler, 1845-04-17
Dom: Underretsdommen bør, forsaavidt paaanket er, ved Magt at stande. Processen Omkostninger for Overretter betaler Citanten til Jndstævnte med 25 Rbd. Sølv. At efterkommes inden 8 Uger efter denne Doms lovlige Forkyndelse under Adfærd efter Loven. Nr. 11. - Kjøbmand Nørgaard i Nykjøbing (Ldsovrpkt. Jespersen), ctr. Proprietair Øllgaard, som Værge for Pastor meritus Wedel (Ldsorpkt. Juul bes.)¬
Viborger Samler, 1845-04-17
Proclamata. Malaga læste i den kongl. Landsoverret i Viborg i Marts Maaned: Afdøde Enkemadame Kirstine Birgithe Havemann, fød Windings, og forhen afdøde Mands, Apotheker Anthon Henrich Havemanns Stervbo i Veile. Jens Jensen Brandsgaards nu afdøde Enkes, Ane Christensdatters Stervboe i Brøndum (Han-Herredernes Contoir paa Skervinggaard).
Viborger Samler, 1845-04-17
Afdøde Cantor og Chordegn Ludvig Wilhelm Nolthes Stervbo i Horsens. Nr. 60.
Viborger Samler, 1845-04-17
73 Aarg.
Viborger Samler, 1845-04-17
Kongelig allernaadigst privilegeret Stifts-Tidende. bore. Forsendes med Brevposten i Danmark og Hertugdommerne. Dansandandogsaa som ogsassessophanson. Dassangangssaasnart saasonapason, Torsdagen den 17de April 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-04-17
Nyeste Postefterretninger. Frankerig. Majoriteten i Ministerraadet har maatte tilstaae, at enhver Modstand imod Renteconversionen vil være forgiæves i de Deputeredes Kammer, iblandt hvis Medlemmer der neppe findes 50, som ere imod Conversionen, og iblandt hvilke der ikke ere 150, som ansee samme upassende i de nuværende Forhold. Den høie Person der ogsaa i det sidste Conseil har udtalt sig ligesaa fiendtlig imod denne Forholdsregel som hidtil, har endog erklæret Nedsættelsen af Renten for en Troløshed imod Statens Creditorer, for en Uordholdenhed, som han aldrig vilde skjænke sit bifald. Paa Grund af denne Meningsyttring skulle Ministrene have fattet den Beslutning at forblive neutrale i dette Spørgsmaal, dernæst at indbringe Lovforslaget saa sildigt som muligt for Pairskammeret og anvende hele deres Jndflydelse derpaa at Kammeret ikke foretager Lovudkastet for henimod Sessionens Slutning naar de Deputeredes Kammer allerede har voteret Budgettet, saa at de Deputerede ikke for næste Session kunne drøfte de af Pairskammeret antagne Amendements. Men Kammerets Opløsning vil gaae for sig forinden den næste Session finder Sted, og for det nye Kammer skal Spørgsmaalet da atter bringes. Vi vide ikke, tilføier Børsenhalle, om Anmelderen af vor stenographiske Correspondents har et saa fiint Øre, at han har hørt den høie Person i Statsraadet udtale hine Ord, eller om en Minister, har aabenbaret ham Cabinettets som Følge af hiin Erklæring besluttede Tactik i denne og den næste Kammercampagne: men Beretningen har saa mange Criterier paa indre Sandsynlighed og rigtig Anskuelse af Forholdene, at den i det mindste er en skarpsindig og meget naturlig Conjectur.
Viborger Samler, 1845-04-17
Cardinalerkebiskoppen af Lyon har publiceret en Skrivelse, hvori han erklærer at han ved at fordømme Dupins Haandbog ingenlunde har havt til Hensigt at danne nogen Opposition imod Administrationen eller angribe den nuværende Regjering. "Jeg agter, siger Prælaten, de Rettigheder, som Nationen understøtter; jeg adlyder den af Constitutionen begrundede Magt; jeg conspirerer ikke, og vil ikke conspirere imod den nuværende Regjering jeg befatter mig kun med geistlige Sager." Revue de Paris melder: Efter en nyere Correspondents fra London er følgende Gangen i de imellem Due de Broglie og Dr. Lushington afholdte Conferencer: det første, nu antagne Punct er Udrustningen af en Escadre af Krydsere ved den africanske Kyst; denne Escadre vil bestaae af et ligestort Antal af engelske og franske Skibe. Som Grundsætning antoges, at Skibene kun skulde gjennemsøges, og Kiendelse afsiges af deres egen Nations Skibe men derimod uden Forskiel anholdes af begge Nationers Skibe. Desuden er der foreslaaet at udruste en combineret Escadre for at krydse ved Brasiliens Kyster, hvorSlavehandlerne pleie at bringe deres Ladninger iland, naar det er lykkedes dem at undgaae de ved de africanske Kyster krydsende Vagtskibe. Dog ansaaes det for nødvendigt, forinden man udførte denne Jdee, at aabne Underhandlinger med den brasilianske Regjering, saavelsom med Cabinetterne i Madrid og Lissabon. Man vil vide med Bestemthed, at Frankerig antager at Spørgsmaalet er løst, at der kun ere nogle Bispørgsmaal tilbage, og at dette Rige desaarsag ufortøvet vil befale at udruste 1 Fregat, 2 Corvetter og 1 Brig, der skulle danne Stationen ved Africas Kyst. Overbefalingen over denne Escadre, til hvilke flere mindre Krigskibe, hvoriblandt Krigsdampskibe, skulle slutte sig, vil vorde givet Linieskibscapitainen Bouet Willaumez, der i flere Aar har fungeret som fransk Gouverneur paa Senegalkysten, og der tilstiller Due de Broglie de fornødne Meddelelser under dennes Ophold i London.
Viborger Samler, 1845-04-17
Paris, den 9de April. "Man forsikkrer os, siger La Presse, at Resultatet af Underhandlingerne imellem Hertugen af Broglie og Dr. Lushington er, at den engelske og franske Regjering ere blevne enige i at suspendere Gjennemsøgningsretten i 2 Aar, og i dette Tidsrum at fratage de tvende Magters Krydsere deres Fuldmagter.
Viborger Samler, 1845-04-17
London, d. 8de April. Brevanliggendet har atter været Gjenstand for Parlementets Forhandlinger. Jdag fremtraadte nemlig Duncombe med sin Motion om at indbringe en Bill for at sikkre Ukrænkeligheden af de med Posten befordrede Breve. Jndenrigsministeren modsatte sig Motionen; ogsaa Lord John Russell formeente at maatte stemme imod samme, men yttrede derhos, at han med den engelske Overdommer Denman var enig deri, at en befaling til at aabne Breve aldrig maatte udstedes forinden de samme foranledigende Meddelelser vare beedigede. Forgjeves paastode Warburton, Lord Howick og Hume, at Brevhemmelighedens Krænkelse tillige var et Brud paa Statsmoralen; Duncombes Motion afsloges med 161 imod 78 Stemmer.
Viborger Samler, 1845-04-17
Schweiz. General Sonnenberg har udstedet følgende Parolbefaling: "Luzern, den 2den April. Det er flere Gange anmeldt for Overcommanden, at Krigsfanger ere mishandlede. Overcommanden befaler herved Cheferne for Troppeafdelingerne at drage Omsorg for at Fangerne vorde behandlede med Menneskelighed, da det er de at Christnes Pligt ogsaa at udvise Skaansel imod deres Fiender, og det tillige paaligger Krigerne at beskytte Krigsfanger imod enhver Mishandling.
Viborger Samler, 1845-04-17
Officiercorpset ved den i Luzern cantonnerende Bataillon fra Zug har tilstedet Regjeringen i Luzern en Adresse, hvori det beder om at Regjeringen i dette Canton ville udvise Mildhed og Naade imod deres fangne Forbunds brødre, og ikke gaae frem efter Lovens Strenghed, ei decretere nogen Dødsstraf, behandle Krigsfangerne med Mildhed, og saasnart som muligt udstede et omfattende og forsonende Amnestiedeeret.
Viborger Samler, 1845-04-17
Rusland og Polen. Fra St. Petersborg meldes under 5te April, at Storfyrstinde Maria Nicolajewna, Hertug Max af Leuchtenbergs Gemalinde, er lykkelig forløst med en Datter.
Viborger Samler, 1845-04-17
Jndenlandske Efterretninger.
Viborger Samler, 1845-04-17
Kjøbenhavn. Kjøbenhavns Borgerrepræsentanter. Ved Mødet den 13de April underrettede Formanden Repræsentanterne om, at han havde sammenkaldt dem til denne extraordinaire Samling, for at gjøre dem bekjendte med det Svar, der af Hs. Majestæt var blevet afgivet paa den Allerhøistsamme tilstillede Adresse og for at underrette dem om den Maade, hvorpaa dette Svar var blevet meddeelt. Formanden havde nemlig i Fredags Aftes modtaget en Skrivelse fra Overpræsidenten, hvori denne meldte ham, at han i en Embedssag ønskede at tale med ham, og derfor udbad sig, at han, naar han den følgende Morgen gik til sine Forretninger i Banken, vilde see indtil ham. Da han derefter den 14de De, om Morgenen, indfandt sig hos Overpræsidenten, underrettede denne ham om, at han Dagen i Forveien var bleven kaldet til Hs. Majestæt Kongen, som mundtligen havde befalet ham ligeledes mundtligen at meddele Formanden, at Hs. Majestæt Kongen havde imodtaget den af Formanden for Borgerrepræsentanterne til Geheimecabinetssecretairen afleverede Adresse, og bifaldt, hvad Cabinetssecretairen i Skrivelse af 1ste d. M. havde meddeelt Formanden, at nemlig Hans Majestæt vilde skjænke Adressen allernaadigst Opmærksomhed som en Yttring af Borgerrepræsentanternes individuelle Anskuelser om de omhandlede Forhold, og skjøndt Jndgivelsen af Adressen vist ikke var fornøden for at henlede Hs. Majestæts Opmærksomhed paa Forhold, der længe have været Gjenstand for hans landsfaderlige Omsorg, saa erkjendte Hs. Majestæt dog den Fædrelandskjærlighed og den Tillid, der har fremkaldt samme. Efterat denne Beretning var given, besluttede Forsamlingen eenstemmig med 31 Stemmer at lade Protocollen tilføre, at de hverken i den kgl. Meddelelse eller i den Maade, hvorpaa denne Meddelelse var gjort, fandt for Borgerrepræsentanterne noget til Hinder for, naar Omstændighederne i Fremtiden maatte byde det, at optræde som Organ for den Kjøbenhavnske Borgerstand, hvortil de saavel ved det Valg, hvormed de af deres Medborgere ere blevne hædrede, som ved deres Stilling i Samfundet ansaae sig for at være kaldede. Viceformanden erklærede derpaa, at han ved en eenstemmig Beslutning af Forsamlingen var bemyndiget til at aflægge Formanden Repræsentanternes Taksigelse for hans hele Færd under Adressesagens Behandling og navnlig, fordi han under de særegne Omstændigheder, som have fundet Sted, havde vidst at hævde Borgerrepræsentanternes Værdighed og Selvstændighed og derved at give Adressen den Betydning, som det var deres Ønske at lægge i den. For dette Vidnesbyrd af Forsamlingen yttrede Formanden denne sin Erkjendtlighed. (Berl. Td.)
Viborger Samler, 1845-04-17
Vi vide ikke, siger Kjøbenhavnsposten, om vi skulde lykønske Høiesteretsassessoren, Grev Henrik Moltke, til hans Beskikkelse som Amtmand over Kjøbenhavns Amt, Han har jo rigtignok allerede i Roeskilde ved sin haardnakkede Aristokratisme givet sig blot for meget alvorlige Tilretteviisninger. Der havde han imidlertid ligesindede Venner, Frænder, som kom til Hjælp naar det kned. Men den Skole, han nu vil faae at gjennemgaae i Kjøbenhavns Amtsraad, hvor Christensen, Drewsen og deres mest afgjorte Tilhængere ere Mestere, vil blive en heel Deel strengere og pinagtigere. J alt Fald kan han i en vis Henseende takke sin roeskildske Ven, Directeur Sager, derfor, thi det var jo ham, der i Roeskilde denuncerede den nu afgaaende Amtmand, Grev Knuth, som den, der manglede tilstrækkelig holdning ligeoverfor Amtsraadet, og saaledes bidrog Sit til at berede Henrik Moltke Veien. Balletten "Rafaello, vil blive opført første Gang ved den preussiske Konges forventede Ankomst i Mai Maaned. Skulde Jfr. Fielsted ikke til den Tid være saa rask at hun kan give Cardinalens Datter Cæcilie, vil Ballet mesterens Datter, Jfr. Augusta Bournonville, debutere i dette Partie.
Viborger Samler, 1845-04-17
Hr. H. Hertz har ved Skrivelse til Directionen for de kongl. Skuespil navngivet sig som Forfatter til det lyriske Drama Kong Renes Datter, Stykket vil og faa Dage (Brl. Td.) komme ud i Trykken.
Viborger Samler, 1845-04-17
Paa flere Steder her i Staden er i afvigte Uge begaaet dristige Tyverier, der vidne om en ikke sædvanlig Opfindsomhed. Tvende blouseklædte Drenge ere nemlig gaaede omkring i flere Huse og have spurgt, om man ikke skulde have Tøi paa Bleg. Naar Tyendet, som lukkede dem op, gik ind for at spørge sit Herskab derom, grebe disse tvende Knægte hvad der kom dem underhænde og absenterede sig dermed. Endnu har vort aarvaagne Politi ikke opdaget Gavstrikkene. – En mistænkt Person, elegant klædt, blev i Søndags attraperet midt om Dagen i lille Kongensgade af en Politivagtmester, hvis aarvaagne Øie han, skjøndt forklædt, ikke kunde undgaae. Han var mistænkt for at have stiaalet 150 Rbd. fra en Pige, som skulde bruge disse Penge til et Brudeudstyr. Da Fyren for har været tiltalt og straffet, maatte han giøre Rede for, hvorfra han havde faaet de over 50 Rbd. han havde i Lommen, samt de nye Klæder. Han forklarede at have faaet dem i Present af en riig og smuk ham ubekjendt Dame, som han havde mødt i Nærheden af Tivoli. Om han kan slippe dermed, det maa Gud og Politiretten vide. (Ab. Av. og Flyvpst.)
Viborger Samler, 1845-04-17
Avertissements af Corsarens Adresseavis: Ærbødigst Taksigelse. De ærede 3129 Herrer, meest kjøbenhavnske Borgere og Studenter, som igaar, Torsdagen den 10de April, saa skikkelig og rolig gik og lod os passere vor Dont, takkes herved paa det hjerteligste og inderligste, og stulle de stedse blive os og Vore i kjærlig Erinding. Ærbødigst Samtlige 25 Politibetjente. Trykkefrihedsvinduer tilkittes mod liberal Træk, saa at de kunne oplukkes uden at beskadige Friheden. Betalingen er billig, nemlig fra 50 til 500 Rbd. pr. Fag. Man henvender sig blot til Høiesteret. Figurer af allerfineste Vanille Chocolade, saasom: Büster af 1. Ussing, 2 David, 3. Blok Tøren, 4 Bardenfleth, 5. Valgerda, 6. Sager, 7. Boetius med flere berømte Mænd, samt Figurer af 1. Ræve, 2. Gasser, 3 Basilisker, 4. Capuner, 5. Høns, 6. Camæleoner, 7. Dromedarer med flere berømte Dy faaes til billigste Priser i Undertegnedes Fabrik. "Corsaren", Hjælp i Nøden! En from og fornem Dame har i denne haarde Vinter, Tid efter anden tilsendt mig 150 Psalmebøger til Uddeling, hvor Nøden og Kulden var haardest, og især hvor der var smaa Børn. Jeg har desværre ikke seet mig istand til at opfylde den fromme Giverindes Ønske, og hun kan desaarsag erholde sine Psalmebøger tilbage, især da Trangen til dem for Øieblikket ikke er saa stor, eftersom Veiret er blevet betydeligt mildere.
Viborger Samler, 1845-04-17
J Altona har allerede i 9 Aar bestaaet en Dameforening til Fattiges og Syges Understøttelse. Foreningen tæller ikkun 15 Medlemmer, tildeels af Stadens første Damer; men i det sidste Aar have ikke færre end 20 Familier nydt Godt af dens Virksomhed, der for en stor Deel bestaaer i at forskaffe de Vedkommende en passende Beskjæftigelse med Syning, Spinding, Vævning a., for saaledes at give dem Leilighed til Selverhverv. Foreningens Kasse har i Aaret 1844 ialt havt en Udtælling af 8307 Mk. 3 s. Courant. (Dv.)J flere af Hertugdømmernes Blade opfordres til en otte Skillings Subscription for Landinspecteur Tiedemann, til Dækning af de ham idømte Proces-Omkostninger. "Det kan ikke feile, siger husumer Ugeblad at den dertil fornødne Sum snart vil være tilveiebragt, omendskjøndt denne offentlige Jndsamling møder adskillig Modstand, fordi Tidemann er bekjendt som en meget velhavende Mand. Man er imidlertid almindelig af den Mening, at Tiedemann, kun lader denne Subscription have sin Gang, for siden at anvende den indsamlede Sum til et eller andet velgiørende Øiemeed. "Lyna meddelte forleden at Dannevirke nylig har faaet en Understøttelse fra Kjøbenhavn af 1600 Rbd. Vi kunne herved forsikkre, at ikke en eneste Skilling af bemeldte 1600 Rbd. var bestemt til nogen Understøttelse for os eller Dannevirke, vi have Gudskelov et saa rigeligt Abonnentantal, at dette gjør slig Understøttelse ganske overflødig. (Dannev.)
Viborger Samler, 1845-04-17
Det Müller-Orlamundiske Selskab er ankommet til Haderslev.
Viborger Samler, 1845-04-17
Veile. Det stærke Tøbrud har desværre dog krævet eet Menneskeoffer. Løverdagen efter Paaske vilde nemlig en 18 Aars Pige i Nykirke Sogn gaae hjem til sine Forældre for at overvære sin Broders Confirmation, og vilde i saa Henseende gaae over Slorup Aa, hvis Vand var steget betydeligt; men formodentlig ved et Feiltrin faldt hun ned og druknede. En Kurv, hvori hun havde gjemt sit Hovedtøi, hvormed hun vilde pynte sig til Confirmationen, kom flydende ned af Aaen, og senere fandt man den Ulykkelige druknet i et dybt Hull. (Veile Av.) Skive. Folketallet her i Byen udgjør efter den sidste Folketælling 1151 med 245 Familier. J 1840 var Antallet 1015, altsaa en Forøgelse af 136, af hvilke de 85 ere Overskuddet af de Fødte.
Viborger Samler, 1845-04-17
Kjøbenhavns Børs=Cours, den 11te April. Hamborg 2 M. - a vista 200. Species 200. Bank-Disconto 4 pCt. 4 pCt. Kgl. Obligationer (uden Rente) 103 a 103 1 Rbd. Sedl. Nationalbank=Actier 152 1/2 Rbd. i r. S. Reisende med Dampskibet "Chr. VIII." fra Aarhuus til Kallundborg, den 15de April: Consul P. Herskind, Toldbetjent Ørvad med Kone og 2 Børn, Examinatus juris M. Hansen, Fabriqueur M. P. Bruun, Kjøbmand Warberg, practiserende Læge Michelsen, Studenterne L. Knudsen og F. Brasen, Proprietair Riis, Commis Fischer, Hestehandler J. Jversen, Strømpehandler Fjelrad, Proprietair Carstensen, Jfr. Wogelius, Modehandlerinde Jfr. Amundin, Skolediscipel Stockholm, Mad. Baadsgaard, Jfr. G. Tetens, Kjøbmand N. H. Larsen. Nogle Haandværkssvende. Jalt 36 Passagerer. Med Paquetten "A. S. Ørsted fra Aarhuus til Kbhavn: Maler Carstensen, Dreier Jensen, Fabriqueur Classen, Jfr. Midleton, Hr. J. Engberg, og endeel Dækspassagerer.
Viborger Samler, 1845-04-17
Reisende med Dagvognen fra Viborg til Randers, den 16de April: Dhrr. Eilschou, Rotvitt og Bendix.
Viborger Samler, 1845-04-17
Paa almindelig Bededag prædiker til Høimesse i Domkirken Hs. H. Hr. Stiftsprovst Ursin; i Søndresogns Kirke Hr. Pastor Silverberg. – Til Aftensang i Domkirken Hr. Pastor Hindberg. (Forlangt indrykket.)